เค้าเคลมว่าเป็นไก่ที่อร่อยที่สุดในญี่ปุ่น ปี 2014 เลยลองหน่อยซิ 

พบว่า มันเสิร์ฟมาดูแห้งๆ กรอบๆ แต่พอยกชิ้นไก่ขึ้นมา มันจะทิ้งน้ำซอสไว้ที่พื้นจานประมาณ 4 หยด เหมือนเธอดูเรียบร้อย แต่จริงๆ แล้วอาจจะไม่

เมื่อใช้ส้อมกดลงไปที่เนื้อไก่ น้ำซอสจะซึมสวนส้อมขึ้นมาช้าๆ ..ดูงาม ฟีลคล้ายๆ กับตอนที่คุยกับคนหน้าตาแสนธรรมดาแล้วพบว่ามีเสน่ห์

เอาเข้าปาก..
น้ำซอสรสเข้มข้นมาก รสเค็มกอดรสหวานแน่น ทางร้านเสิร์ฟจานนี้มาพร้อมน้ำจิ้มไก่สีส้มๆ ซึ่งเราคิดว่าไม่ควรนะ มันเหมือนไม่ให้เกียรติรสชาติอร่อยๆ ที่ตัวเองทำได้ ต่อเมื่อลูกค้าเรียกหา แล้วค่อยเสิร์ฟก็ยังได้

กินไปกินมา พบว่ารสเข้มข้นมากจนนึกถึงข้าวสวยร้อนๆ ถ้ามีรสข้าวมาเบรคน่าจะดี

สรุปว่าโอนะ เป็นอีกจานนึงที่กินเล่นได้เพลินๆ เลย ☺